Source: http://www.bihon.ro/un-nou-dus-rece-cu-dinamo-/news-20100321-09081900
Timestamp: 2018-01-20 08:53:58+00:00

Document:
Un nou duş rece cu Dinamo - BIHON
Un nou duş rece cu Dinamo
21. martie 2010 20:12
Poloiştii orădeni au pierdut în faţa dinamoviştilor, dar păstrează avantajul de patru puncte.
Primul turneu final al Superligii Naţionale de polo, disputat în premieră la Izvorani, a fost marcat de rezultate controversate. CSM Frigo Conty a umilit Steaua şi Rapidul, după care a pierdut în mod surprinzător meciul cu Dinamo. Cu toate acestea, orădenii îşi menţin avansul de patru puncte în clasament, deoarece Dinamo a cedat în faţa Stelei, o altă mare surpriză a turneului.
Ecartul se menţine
CSM Frigo Conty nu a reuşit din nefericire să profite de acel eşec al dinamoviştilor cu Steaua. În cazul unei victorii, orădenii s-ar fi dus la opt puncte diferenţă şi campionatul era practic jucat. Este păcat că echipa noastră nu izbuteşte să tranşeze definitiv lupta, în ciuda superiorităţii sale evidente faţă de echipa dinamovistă. Am bătut în acest sezon echipe ca Spandau Berlin, Posillipo Napoli, Ujpest, Szeged, Eger etc, dar pierdem de două ori cu Dinamo. Suntem cu câteva clase peste bucureşteni, dar nu reuşim să le „înfigem spada în inimă”, oferindu-le în permanenţă senzaţia că lupta nu este încheiată, că ar mai avea şanse la titlu.
Barát, eliminat definitiv
Elevii antrenorului Cornel Gordan au obţinut la Izvorani două victorii facile cu Steaua şi Rapid, scoruri 7-1 şi 14-4, pierzând apoi cu Dinamo, scor 8-9, după un meci extrem de echilibrat. Dinamo a condus cu 3-0 după primul sfert, după care orădenii au avut avantaj la pauză, scor 5-4.
„Arbitrul Andrei Băjenaru a decis soarta partidei, la scorul de 7-5 pentru noi, când a luat câteva decizii inexplicabile împotriva echipei noastre. Kádár şi Baidoc au fost loviţi cu pumnul de către Szabó, respectiv George Georgescu, fără ca arbitrii să dicteze vreo eliminare. Asta ar fi însemnat minute de superioritate numerică pentru noi, care nu ne-au fost acordate. Vom trimite mâine (astăzi, n.r.) la federaţie caseta cu înregistrarea meciului. Am pierdut partida cu Dinamo, dar avem în continuare patru puncte avans şi deţinem aceleaşi şanse la titlu”, ne-a declarat Dorin Roşca, organizator de competiţii al CSM Oradea.
Cel de-al doilea din cele şase turnee finale ale ediţiei va avea loc la finele săptămânii, la Bazinul Olimpic „Ioan Alexandrescu” din Oradea.
Turneul final I:
POLO. Rezultate înregistrate:
CSM Frigo Conty – Steaua 7-1 (4-0, 1-1, 1-0, 1-0). Au marcat: Negrean 2, Monostori 1, Baidoc 1, A. Creţu 1, Kádár 1, Popoviciu 1, respectiv Giuclea.
Dinamo – Rapid 7-6
Steaua – Dinamo 9-8
CSM Frigo Conty – Rapid 14-4 (5-0, 1-1, 5-1, 3-2). Au marcat: A. Creţu 3, Kádár 2, Negrean 2, Monostori 2, Samuilă 1, Diaconu 1, Popoviciu 1, Tarnoveţchi 1, Kincses 1, respectiv Ianc 2, Fierăşteanu 1, Mateiaşi 1.
Steaua – Rapid 6-6
CSM Frigo Conty – Dinamo 8-9 (0-3, 5-1, 2-4, 1-1). Au marcat: Kincses 4, Negrean 3, Monostori 1, Baidoc 1, respectiv Al. Matei 3, Szabó 2, G. Georgescu 2, Maklári 1, Demeter 1.
CLASAMENT LA FINELE RETURULUI
1. CSM Frigo Conty 31 29 0 2 555 – 123 58
2. Dinamo 31 27 0 4 390 – 174 54
3. Steaua 31 21 1 9 317 – 190 43
4. Rapid 31 13 3 15 272 – 292 29
Al doilea turneu final al Superligii va avea loc la Bazinul Olimpic „Ioan Alexandrescu” din Oradea, la 26-28 martie.
Taguri: CSM Frigo Conty Oradea, polo, turneu final

References: CSM 

CSM 
 CSM 

CSM 

CSM 

CSM 
 CSM 
 CSM